མཚོ་སྔོན་ཞིང་ཆེན་སྲིད་གཞུང་དྲ་བའི་འཕྲིན།གཙང་གསུམ་འབྱུང་ཡུལ་ས་ཁུལ་གྱི་རང་བྱུང་སྐྱེ་ཁམས་ཁོར་ཡུག་སྲུང་སྐྱོབ་སླར་གསོ་དང་ཡུལ་སྐོར་འཕེལ་རྒྱས་ཀྱི་ཁོར་ཡུག་ལེགས་པོ་ཞིག་གསར་བསྐྲུན་བྱ་ཆེད།ཉེ་དུས།ཞིང་ཆེན་ཡུལ་སྐོར་འཕེལ་རྒྱས་ཨུ་ཡོན་ལྷན་ཁང་གིས་རྩ་འཛུགས་བྱས་ནས་གྲུབ་པའི་ཁོར་སྲུང་ལྟ་སྐུལ་ལེགས་བཅོས་ལས་འགན་ཞིབ་བཤེར་རྩིས་ལེན་ལྟ་སྐུལ་ཞིབ་བཤེར་ཚན་ཆུང་།རྨ་ཆེན་རྫོང་ཨ་མྱེས་རྨ་ཆེན་ལྗོངས་ཁུལ་དང་གཅིག་སྒྲིལ་རྫོང་གཉན་པོ་གཡུ་རྩེ་ལྗོངས་ཁུལ།ཡུལ་ཤུལ་རྫོང་རོང་པོ་ཐང་ལྗོངས་ཁུལ་དུ་སོང་ནས་ཡུལ་དངོས་རྟོག་ཞིབ་བྱས།ཡུལ་སྐོར་ལྗོངས་ཁུལ་སྤུས་ཚད་རིམ་པ་དཔྱད་ཞིབ་གཏན་འབེབས་ཨུ་ཡོན་ལྷན་ཁང་གི་ཞིབ་འཇུག་བྱས་པ་བརྒྱུད།རྨ་ཆེན་རྫོང་ཨ་མྱེས་རྨ་ཆེན་ལྗོངས་ཁུལ་རྒྱལ་ཁབ་ཀྱིརིམ་པའི་ཡུལ་སྐོར་ལྗོངས་ཁུལ་དང་གཅིག་སྒྲིལ་རྫོང་གཉན་པོ་གཡུ་རྩེ་ལྗོངས་ཁུལ་རྒྱལ་ཁབ་ཀྱིརིམ་པའི་ཡུལ་སྐོར་ལྗོངས་ཁུལ།ཡུལ་ཤུལ་རྫོང་རོང་པོ་ཐང་ལྗོངས་ཁུལ་རྒྱལ་ཁབ་ཀྱིརིམ་པའི་ཡུལ་སྐོར་ལྗོངས་ཁུལ་བཅས་ཡུལ་སྐོར་ལྗོངས་ཁུལ་འདི་གསུམ་པོའི་ཐོབ་ཐང་མེད་པར་བཟོ་རྒྱུ་ཐག་གཅོད་བྱས།ད་སྔ་ལྗོངས་ཁུལ་འདི་གསུམ་པོར་ཡུལ་སྐོར་གྱི་ཆ་རྐྱེན་མི་འཛོམས།